Държавен вестник, бр. 94, 2016 г., стр. 82

СТР.  82	
Д Ъ Р Ж А В Е Н  В Е С Т Н И К 	
БРОЙ  94
Процедурата е задължителна за всички иконо­
мически оператори, които искат да обменят данни 
по електронен път, използвайки метода „система-
система“.
При обмен на данни по електронен път посред­
ством електронния портал на Агенция „Митници“ 
тестове не се провеждат.
2. Общи положения
Тестовете за съвместимост между информацион­
ната система на икономическия оператор и митни­
ческата информационна система се извършват, след 
като икономическият оператор се регистрира на 
електронния портал на Агенция „Митници“ за по­
даване на митнически документи по електронен път.
След успешна регистрация и когато икономиче­
ският оператор е попълнил данните, необходими за 
изграждане на връзка от тип „система-система“, той 
получава по електронна поща подробни технически 
изисквания към телекомуникационното оборудване 
и сигурността на връзката.
При готовност за осъществяване на връзка от 
страна на икономическия оператор той следва да 
подаде по електронна поща на адрес b2b@customs.
bg заявление за провеждане на тестове, подписано с 
удостоверението за универсален електронен подпис 
на лице, притежаващо права за администриране на 
работното пространство на икономическия оператор.
Формулярът на заявлението може да бъде изтег­
лен от електронния портал на Агенция „Митници“.
В заявлението икономическият оператор декла­
рира своята готовност и описва техническите пара­
метри на телекомуникационното и криптиращото 
оборудване, което желае да използва.
Заявлението съдържа:
• данни за икономическия оператор – ЕОРИ 
номер, наименование, адрес;
• координати (телефон, адрес, имена) на слу­
жители на икономическия оператор за връзка по 
време на тестовете;
• начин на свързване;
• производител и модел на телекомуникацион­
ното и/или криптиращото оборудване;
• външен IP адрес;
• данни за телекомуникационния доставчик: 
име, вид и параметри на услугата;
• забележка и/или допълнителна информация.
Данните от заявлението се попълват отделно за 
всеки отделен офис на икономическия оператор, за 
който ще бъде изграждана самостоятелна връзка 
към Агенция „Митници“.
3. Обхват на тестовете
3.1. Организация на тестовете
Митническата администрация планира и органи­
зира осъществяването на тестовете, като уведомява 
всеки икономически оператор преди започването 
на теста и му предоставя детайлна информация 
относно провеждането му.
Агенция „Митници“ предоставя достъп на инфор­
мационната система на икономическия оператор до 
тестов сървър в Централното митническо управление.
По време на провеждане на тестовете информа­
цията за обмена на съобщения с информационната 
система на икономическия оператор и за използва­
ните механизми за сигурност се записва и анализира.
Резултатите от проведените тестове се докумен­
тират в отделни доклади за всеки икономически 
оператор. При несъответствие с някое от изисква­
нията тестовете се приемат за неуспешни.
Последователността на отделните тестове е 
описана в следващите точки.
3.2. Видове тестове
3.2.1. Тестове на телекомуникациите
Тестовете на телекомуникациите имат за цел 
проверка дали системата на икономическия опе­
ратор и митническата информационна система 
могат коректно да обменят мрежови пакети и дали 
връзката отговаря на изискванията за сигурност.
Тестовете на телекомуникациите се провеждат 
чрез изпращане в двете посоки на пакети от тип 
ICMP ping с подходяща големина с цел проверка 
на коректното им фрагментиране и преминаване, 
както и получаването на отговор.
Криптирането на връзката във всеки един мо­
мент трябва да отговаря на изискванията по това 
приложение.
Икономическите оператори, чиито системи 
успешно са преминали тестовете на телекомуника­
циите, преминават към тестове по бизнес сценарии.
3.2.2. Тестове по бизнес сценарии
По време на тестовете по бизнес сценарии сис­
темата на икономическите оператори изпълнява 
описаните във функционалната спецификация по 
т. 5 бизнес сценарии, като се провеждат тестове на:
• Валидността на съдържанието на съобщенията:
> формата на XML съобщенията;
> валидността на електронния подпис съгласно 
изискванията по този документ;
> валидността в съответствие с правилата, 
описани във функционалната спецификация;
> валидността на данните (използваните но­
менклатури).
• Дали изпратените съобщения съответстват на 
състоянието на транзитната операция.
• Дали съобщенията се изпращат в последова­
телността, описана в бизнес сценариите.
4. Приключване на тестовете
След успешно преминаване на всички тестове 
между представител на икономическия оператор 
и Агенция „Митници“ се подписва протокол за 
проведени тестове на информационната система 
за електронен обмен на данни.
При неуспешно преминаване на някой от пред­
видените тестове след съгласуване с икономическия 
оператор митническата администрация определя 
дати за допълнителни тестове на съответната 
система.
Приложение № 3  
към т. II.1
Заявление за регистрация
за обмен на информация по електронен път по 
Закона за митниците 
1. От ......................................................................................
   (имена на законния представител на лицето)
2. Наименование на ЮЛ/ЕТ/ФЛ: 
3. ЕОРИ номер:
4. Адрес на управление на ЮЛ/ЕТ:
5. Данни за лицето, упълномощено да извърши 
регистрация за електронен обмен на информация 
по чл. 6 и чл. 15 от Регламент (ЕС) № 952/2013 на 
Европейския парламент и на Съвета:
а) Имена:
б) ЕГН:
в) Данни за КЕП: Сериен номер: …… Издател: ……..
г) Електронен пощенски адрес, на който се 
потвърждава стартираният процес на регистрация:  
..............................................................................................
д) Информация за контакт: